Vegagerðin hvetur vegfarendur til varkárni Vegagerðin biður alla vegfarendur að sýna aðgát í umferðinni um þessa eina mestu ferðahelgi ársins . Þeir sem eru með húsbíla , hjólhýsi eða annað sem þolir illa vind eru sérstaklega beðnir að huga vel að veðri . Sjálfvirkar veðurstöðvar eru víða við vegi og er hægt að fá upplýsingar um veður á þeim í talvél í síma 1779 . Þá minnir Vegagerðin fólk á framkvæmdir við hringtorg á mótum Vesturlandsvegar og Þingvallavegar , en umferð þar hefur verið hliðrað til vesturs og er nú ekið um vestari hluta hringtorgsins . Jafnframt hafa vegamót við Þingvallaveg verið færð um 100 metra til suðurs . Af þessum sökum þarf að aka í sveigum um svæðið og eru vegfarendur beðnir að sýna fyllstu aðgát og huga vel að merkingum .